《贺新郎》
清代·吴绡

花满蓝桥路。画眉郎，春情似海，屏开金雀。锦绣香车珠翠拥，一屏银筝画鼓。

看鸾凤、绕身飞舞。椽烛花红光似画，彩繵铺、旋旋移莲步。

烟篆起，博山雾。

人间天上相逢处。隐罗帷、千回万转，未容轻许。漏点不禁良夜短，月落嫦娥厮妒。

回玉枕、鸳鸯交语。两两同心双结取。笑楚台，当日巫山雨。

常比翼，白头誓。

作者简介：江南长洲人，字素公，又字冰仙，号片霞。许瑶妻。工设色花卉，画兰竹有生趣。兼善琴，工小楷。能诗，尝与吴伟业相唱和。有《啸雪庵诗钞》。